Rettens dom (Fjerde Afdeling) af 24. november 2021 –

LTTE mod Rådet

(Sag T-160/19)

»Fælles udenrigs- og sikkerhedspolitik – restriktive foranstaltninger truffet med henblik på at bekæmpe terrorisme – indefrysning af midler – liste over de personer, grupper og enheder, der er omfattet af indefrysningen af midler og økonomiske ressourcer – opretholdelse af sagsøgerens navn på listen – faktuelt grundlag for afgørelserne om indefrysning af midler – urigtigt skøn – begrundelsespligt – ret til forsvar – ret til en effektiv domstolsbeskyttelse«

1. Annullationssøgsmål – fysiske eller juridiske personer – søgsmålskompetence – søgsmål anlagt af en organisation, der ikke er en juridisk person, og som er omfattet af restriktive foranstaltninger – formaliteten (Art. 263, stk. 4, TEUF; Rådets afgørelse (FUSP) 2019/25, (FUSP) 2019/1341 og (FUSP) 2020/1132; Rådets gennemførelsesforordning 2020/19 og 2020/1128) (jf. præmis 57 og 59)

2. Annullationssøgsmål – fysiske eller juridiske personer – betingelser for antagelse til realitetsbehandling – søgsmålsinteresse – søgsmål, der skal kunne tilføre sagsøgeren en fordel (Art. 263 TEUF) (jf. præmis 68-70 og 75)

3. Annullationssøgsmål – fysiske eller juridiske personer – retsakter, som berører dem umiddelbart og individuelt – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om fornyet gennemgang af listen over omfattede personer, grupper eller enheder – søgsmål anlagt af en del af en enhed, som er nævnt i afgørelsen – formaliteten (Art. 263, stk. 4, TEUF; Rådets afgørelse (FUSP) 2019/25, (FUSP) 2019/1341 og (FUSP) 2020/1132; Rådets gennemførelsesforordning 2020/19 og 2020/1128) (jf. præmis 76-78, 80 og 83-86)

4. Annullationssøgsmål – fysiske eller juridiske personer – retsakter, som berører dem umiddelbart og individuelt – specifikke restriktive foranstaltninger mod visse personer og enheder – afgørelser om indefrysning af midler – søgsmål anlagt af personer, der er opført på listen over de personer og enheder, som er omfattet af restriktive foranstaltninger – almengyldige retsakter og en række individuelle afgørelser – formaliteten (Art. 263 TEUF) (jf. præmis 81)

5. Retslig procedure – afgørelse eller forordning, der under en sag erstatter den anfægtede retsakt – nyt forhold – udvidelse af de oprindelige påstande og anbringender – betingelse – oprindelige påstande rettet mod den erstattede retsakt – foreligger ikke – afvisning (Rettens procesreglement, art. 86, stk. 1; Rådets afgørelse (FUSP) 2020/1132; Rådets gennemførelsesforordning 2020/19) (jf. præmis 89-92 og 96)

6. Retslig procedure – formaliteten – bedømmelse på grundlag af situationen på tidspunktet for stævningens indlevering – afgørelse, som under en sag erstatter den anfægtede afgørelse – tilpasning af de oprindelige påstande og anbringender – muligheden betinget af, at den oprindelige anmodning kan antages til realitetsbehandling (Rettens procesreglement, art. 86) (jf. præmis 94 og 95)

7. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – vedtagelse eller opretholdelse på grundlag af en national afgørelse om indledning af en undersøgelse, en retsforfølgelse eller en domfældelse – myndighed, der er kompetent til at vedtage den nævnte nationale afgørelse – begreb – administrativ myndighed – omfattet – betingelser (Rådets fælles holdning 2001/931, art. 1, stk. 4) (jf. præmis 112 og 114-118)

8. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – vedtagelse eller opretholdelse på grundlag af en national afgørelse om indledning af en undersøgelse, en retsforfølgelse eller en domfældelse – intet krav om, at den nationale afgørelse træffes inden for rammerne af en i snæver forstand strafferetlig proces – betingelser (Rådets fælles holdning 2001/931, art. 1, stk. 4) (jf. præmis 119 og 120)

9. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – forpligtelse til loyalt samarbejde mellem medlemsstaterne og Den Europæiske Unions institutioner – afgørelse om indefrysning af midler – vedtagelse eller opretholdelse på grundlag af en national afgørelse om indledning af en undersøgelse, en retsforfølgelse eller en domfældelse – begrundelsespligt – rækkevidde – national afgørelse om domfældelse – ingen pligt til at anføre de seriøse og troværdige beviser eller indicier, som den nationale afgørelse er baseret på (Rådets fælles holdning 2001/931, art. 1, stk. 4; Rådets afgørelse (FUSP) 2019/25 og (FUSP) 2019/1341) (jf. præmis 148-156, 158 og 165)

10. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – opretholdelse på grundlag af en national afgørelse om indefrysning af midler – national afgørelse, der ikke længere i sig selv gør det muligt at fastslå, at risikoen for involvering i terrorhandlinger fortsat består – Rådets forpligtelse til at tage hensyn til de seneste faktiske forhold, der godtgør, at risikoen fortsat består (Rådets fælles holdning 2001/931, art. 1, stk. 6; Rådets afgørelse (FUSP) 2019/25 og (FUSP) 2019/1341) (jf. præmis 168-171, 176, 177, 185-187, 191, 204, 208, 215-217, 231, 276 og 283)

11. Institutionernes retsakter – begrundelse – forpligtelse – rækkevidde – afgørelse om indefrysning af midler truffet mod visse personer og enheder, der er mistænkt for terrorhandlinger – mindstekrav (Art. 296, stk. 2, TEUF; Rådets afgørelse (FUSP) 2019/25 og (FUSP) 2019/1341) (jf. præmis 173, 194-199, 273-275 og 277)

12. Den Europæiske Union – domstolsprøvelse af lovligheden af institutionernes retsakter – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – opretholdelse på grundlag af en national afgørelse vedtaget af en kompetent myndighed – omfanget af prøvelsen – prøvelse, der udstrækker sig til samtlige forhold, som er anført med henblik på at godtgøre, at risikoen for involvering i terrorhandlinger fortsat består – forhold, der ikke alle hidrører fra en national afgørelse vedtaget af en kompetent myndighed – ingen betydning (Art. 296 TEUF; Rådets afgørelse (FUSP) 2019/25 og (FUSP) 2019/1341) (jf. præmis 174 og 175)

13. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – indefrysning af midler – forordning nr. 2580/2001 – anvendelsesområde – væbnet konflikt i den humanitære folkerets forstand – omfattet (Rådets fælles holdning 2001/931; Rådets forordning nr. 2580/2001) (jf. præmis 294 og 295)

14. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – indefrysning af midler – anvendelsesområde – princippet om selvbestemmelse – sondring mellem de egentlige mål med udøvelsen af retten til selvbestemmelse og den adfærd, der udvises for at nå disse mål [Rådets fælles holdning 2001/931, femte til syvende betragtning hertil og art. 1, stk. 3, første afsnit, nr. i)-iii); Rådets forordning nr. 2580/2001, tredje, femte og sjette betragtning hertil) (jf. præmis 296-300)

15. Fælles udenrigs- og sikkerhedspolitik – specifikke restriktive foranstaltninger mod visse personer og enheder med henblik på at bekæmpe terrorisme – indefrysning af midler tilhørende en organisation involveret i terrorhandlinger – restriktioner for ejendomsretten, ytringsfriheden og forsamlingsretten – tilsidesættelse af proportionalitetsprincippet – foreligger ikke (Rådets fælles holdning 2001/931, art. 1, stk. 6; Rådets afgørelse (FUSP) 2019/25 og (FUSP) 2019/1341; Rådets forordning nr. 2580/2001, art. 5 og 6) (jf. præmis 311-319)

16. EU-ret – principper – ret til forsvar – ret til en effektiv domstolsbeskyttelse – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – pligt til at meddele de omstændigheder, som lægges den pågældende til last – rækkevidde (Rådets afgørelse (FUSP) 2019/25 og (FUSP) 2019/1341; forordning nr. 2580/2001, art. 2, stk. 3) (jf. præmis 352-355, 357, 358 og 360-366)

17. EU-ret – principper – ret til forsvar – ret til en effektiv domstolsbeskyttelse – specifikke restriktive foranstaltninger mod visse personer og enheder med henblik på at bekæmpe terrorisme – afgørelse om indefrysning af midler – ret til aktindsigt – ret, der er betinget af en anmodning herom til Rådet – ingen tilsidesættelse (Rådets fælles holdning 2001/931; Rådets afgørelse (FUSP) 2019/25 og (FUSP) 2019/1341) (jf. præmis 367-371 og 380)

Angående

Søgsmål anlagt i henhold til artikel 263 TEUF med påstand om annullation af for det første Rådets afgørelse (FUSP) 2019/25 af 8. januar 2019 om ændring og ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2018/1084 (EUT 2019, L 6, s. 6), for det andet Rådets afgørelse (FUSP) 2019/1341 af 8. august 2019 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse 2019/25 (EUT 2019, L 209, s. 15), for det tredje Rådets gennemførelsesforordning (EU) 2020/19 af 13. januar 2020 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning (EU) 2019/1337 (EUT 2020, L 8 I, s. 1) og for det fjerde Rådets gennemførelsesforordning (EU) 2020/1128 af 30. juli 2020 om gennemførelse af artikel 2, stk. 3, i forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme og om ophævelse af gennemførelsesforordning 2020/19 (EUT 2020, L 247, s. 1) samt Rådets afgørelse (FUSP) 2020/1132 af 30. juli 2020 om ajourføring af listen over personer, grupper og enheder, som er omfattet af artikel 2, 3 og 4 i fælles holdning 2001/931/FUSP om anvendelse af specifikke foranstaltninger til bekæmpelse af terrorisme, og om ophævelse af afgørelse (FUSP) 2020/20 (EUT 2020, L 247, s. 18).

Konklusion

1) Rådet for Den Europæiske Union frifindes.

2) European Political Subdivision of the Liberation Tigers of Tamil Eelam (LTTE) bærer sine egne omkostninger og betaler de af Rådet afholdte omkostninger.